Návrh nariadenie rady, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku /* KOM/2009/0003 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 15.1.2009 KOM(2009) 3 v konečnom znení Návrh NARIADENIE RADY, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku (predložený Komisiou) DÔVODOVÁ SPRÁVA 1) KONTEXT NÁVRHU - Dôvody a ciele návrhu Cieľom tohto návrhu nariadenia Rady je zmeniť a doplniť súčasné pozastavenie autonómnych ciel na niektoré typy monitorov, v prípade ktorých sú clá v súčasnosti autonómne pozastavené do 31. decembra 2008. - Všeobecný kontext V nariadení Rady (ES) č. 301/2007 z 19. marca 2007, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku, sa na obmedzenú dobu úplne pozastavili autonómne clá Spoločného colného sadzobníka na monitory, v ktorých sa využíva technológia na báze tekutých kryštálov s obrazovkou s uhlopriečkou 48,5 cm alebo menej a s formátom obrazovky 4:3 alebo 5:4 a ktoré patria pod číselný znak KN 8528 59 90. Platnosť tohto opatrenia uplynie 31. decembra 2008. Po preskúmaní návrhu zo strany európskeho priemyselného odvetvia a po zvážení záujmov spotrebiteľa sa Komisia rozhodla navrhnúť zmenu a doplnenie rozsahu pôsobnosti súčasného pozastavenia autonómnych ciel tak, aby zahŕňal farebné monitory s obrazovkou s uhlopriečkou najviac 55,9 cm (t.j. 22 palcov) a s formátom 1:1 a 16:10 a čiernobiele alebo iné monochromatické monitory s obrazovkou s uhlopriečkou najviac 77,5 cm (t.j. 30,5 palca). - Existujúce ustanovenia v oblasti návrhu Nariadenie Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku. Nariadenie Rady (ES) č. 301/2007 z 19. marca 2007 , ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku. Toto nariadenie Rady stratí účinnosť 31. decembra 2008. - Súlad s inými politikami a cieľmi Únie V súlade s politikou vonkajšieho obchodu a priemyslu. 2) KONZULTÁCIE SO ZAINTERESOVANÝMI STRANAMI A HODNOTENIE VPLYVU - Konzultácie so zainteresovanými stranami Metódy konzultácie, hlavné cieľové odvetvia a všeobecný profil respondentov Sekcia colnej a štatistickej nomenklatúry (odvetvie mechanické/rôzne záležitosti) Výboru pre colný kódex. EICTA (Európska priemyselná asociácia pre informačné systémy, komunikačné technológie a spotrebnú elektroniku). Zhrnutie odpovedí a spôsob ich zohľadnenia Návrh je v súlade s názormi zúčastnených strán. - Získavanie a využívanie expertízy Príslušné vedecké/odborné oblasti Colná nomenklatúra, vonkajší obchod a priemyselná politika. Použitá metodika Stretnutia s odborníkmi zastupujúcimi členské štáty. Konzultácie s asociáciou EICTA. Hlavné oslovené organizácie/odborníci Sekcia colnej a štatistickej nomenklatúry Výboru pre colný kódex a EICTA. Zhrnutie prijatých a využitých odporúčaní Predĺženie súčasného pozastavenia autonómnych ciel pre niektoré typy monitorov na ďalšie dva roky počnúc 1. januárom 2009 je v záujme Spoločenstva, pretože je v prospech spotrebiteľov a podporí sa ním obchod medzi členskými štátmi a tretími krajinami. Prostriedky použité na zverejnenie odborných odporúčaní Uverejnenie návrhu. - Hodnotenie vplyvu Uľahčenie obchodovania. 3) PRÁVNE PRVKY NÁVRHU - Zhrnutie navrhovaného opatrenia Návrh NARIADENIA RADY, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku. - Právny základ Článok 26 zmluvy. - Zásada subsidiarity Návrh patrí do výlučnej právomoci Spoločenstva. Zásada subsidiarity sa teda neuplatňuje. - Zásada proporcionality Návrh je v súlade so zásadou proporcionality z tohto(týchto) dôvodu(-ov): V súlade so zmluvou sa v návrhu podporuje obchod medzi členskými štátmi a tretími krajinami a vyvažuje sa obchodný záujem hospodárskych subjektov (výrobcov v Spoločenstve a dovozcov) bez toho, aby sa menil rozvrh ES WTO. - Výber nástrojov Navrhované nástroje: nariadenie Rady. Iné prostriedky by neboli primerané z tohto(týchto) dôvodu(-ov): Na základe článku 26 Zmluvy o ES pozastavenie uplatňovania autonómnych ciel a kvót schvaľuje Rada kvalifikovanou väčšinou na základe návrhu Komisie. 4) VPLYV NA ROZPOčET Nevybrané clo rádovo približne 350 mil. EUR. 5) ČASOVÝ ROZVRH Približný časový plán považovaný útvarmi Komisie za vhodný: Prijatie Radou: január – február 2009. Uverejnenie v Úradnom vestníku EÚ: čo najskôr po prijatí. Návrh NARIADENIE RADY, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 26, so zreteľom na návrh Komisie[1], keďže: 1. V nariadení Rady (ES) č. 301/2007 z 19. marca 2007, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku[2] sa na dobu dvoch rokov úplne pozastavili autonómne clá Spoločného colného sadzobníka na monitory, v ktorých sa využíva technológia na báze tekutých kryštálov s obrazovkou s uhlopriečkou 48,5 cm alebo menej a s formátom obrazovky 4:3 alebo 5:4 a ktoré patria pod číselný znak KN 8528 59 90. 2. Platnosť tohto pozastavujúceho opatrenia sa končí 31. decembra 2008. 3. V prospech spotrebiteľov, s cieľom zabezpečiť optimálny rozvoj výroby a nárast spotreby v rámci Spoločenstva a podporiť obchod medzi členskými štátmi a tretími krajinami je v záujme Spoločenstva predĺžiť súčasné pozastavenie autonómnych ciel o dva roky počnúc 1. januárom 2009 a umožniť, aby sa vzťahovalo aj na obrazovky s dlhšou uhlopriečkou 55,9 cm (22 palcov) a formátmi 1:1 a 16:10. 4. Z tých istých dôvodov je rovnako v záujme Spoločenstva ustanoviť od 1. januára 2009 dvojročné pozastavenie týkajúce sa čiernobielych a iných monochromatických monitorov s dĺžkou uhlopriečky najviac 77,5 cm (30,5 palca) a s rovnakými formátmi ako pri farebných monitoroch. 5. Nariadenie Rady (EHS) č. 2658/87[3] by sa preto malo zodpovedajúcim spôsobom zmeniť a doplniť. 6. Vzhľadom k tomu, že pozastavenia, ktoré sa zavádzajú týmto nariadením, sú predĺžením pozastavenia zavedeného nariadením (ES) č. 301/2007, ktoré stráca účinnosť 31. decembra 2008, a keďže nie je v záujme Spoločenstva, aby došlo k prerušeniu colného zaobchádzania s monitormi, ktorých sa dané pozastavenie týka, toto nariadenie by sa malo uplatňovať sa od 1. januára 2009, PRIJALA TOTO NARIADENIE: Článok 1 V časti 2 oddielu XVI kapitole 85 prílohy I k nariadeniu (EHS) č. 2658/87 sa text v stĺpci 3 pre číselný znak KN 8528 59 10 nahrádza takto: „14(*) ___________________ * Clo autonómne pozastavené do 31. decembra 2010 pre čiernobiele a iné monochromatické monitory, v ktorých sa využíva technológia na báze tekutých kryštálov, vybavené konektorom Digital Visual Interface (DVI) alebo Video Graphics Array (VGA), prípadne obomi s dĺžkou uhlopriečky najviac 77,50 cm (t.j. 30,5 palca), s formátmi 1:1, 4:3, 5:4 alebo 16:10, s rozlíšením viac ako 1,92 mega pixelov a s „roztečou“ bodov (dot pitch) najviac 0,3 mm. (TARIC kód 8528 59 10 10)“ Článok 2 V časti 2 oddiele XVI kapitole 85 prílohy I k nariadeniu (EHS) č. 2658/87 sa text v stĺpci 3 pre číselný znak KN 8528 59 90 nahrádza takto: „14(*) ___________________ * Clo autonómne pozastavené do 31. decembra 2010 pre farebné monitory, v ktorých sa využíva technológia na báze tekutých kryštálov, s dĺžkou uhlopriečky najviac 55,9 cm (t.j. 22 palcov), s formátmi 1:1, 4:3, 5:4 alebo 16:10. (TARIC kód 8528 59 90 40)“ Článok 3 Toto nariadenie nadobúda účinnosť dňom jeho uverejnenia v Úradnom vestníku Európskej únie . Uplatňuje sa od 1. januára 2009. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV 1. NÁZOV NÁVRHU: Návrh nariadenia Rady, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku. 2. ROZPOČTOVÉ POLOŽKY: Kapitola a článok: kapitola 12 článok 120 3. FINANČNÝ VPLYV ( Návrh nemá finančný vplyv X Návrh nemá finančný vplyv na výdavky, ale má finančný vplyv na príjmy, a to s týmto účinkom: Je ťažké presne odhadnúť spôsobenú stratu na vlastných zdrojoch: presné štatistiky o dovoze monitorov spĺňajúcich kritériá určené v navrhovanom nariadení nie sú dostupné, keďže nateraz neexistuje sadzobná položka pre tieto osobitné výrobky. Na základe dovozu uskutočneného v roku 2007 sa najvyššia strata na strane príjmov odhaduje na 350 miliónov EUR. (v mil. EUR zaokrúhlené na 1 desatinné miesto) Rozpočtová položka | Príjmy[4] | 12-mesačné obdobie začínajúce od dd/mm/rrrr | [Rok n] | Článok 120 | Vplyv na vlastné zdroje | 01/01/2009 | 350 000 000 | 4. OPATRENIA PROTI PODVODOM Uplatňovanie bežných opatrení podľa Colného kódexu Spoločenstva. [1] Ú. v. EÚ C , , s. . [2] Ú. v. EÚ L 81, 22.3.2007, s. 11. [3] Ú. v. ES L 256, 7.9.1987, s. 1. [4] Pokiaľ ide o tradičné vlastné zdroje (poľnohospodárske poplatky, odvody z produkcie cukru, clá), uvedené sumy musia predstavovať čisté sumy, t. j. hrubé sumy po odpočítaní 25 % nákladov na výber.